CELEX: C2005/006/91
Language: et
Date: 2005-01-08 00:00:00
Title: Kohtuasi T-464/04: Impala 3. detsembri 2004. aasta hagi Euroopa Ühenduste Komisjoni vastu

8.1.2005   
            
            
               ET
            
            
               Euroopa Liidu Teataja
            
            
               C 6/46
            
         Impala 3. detsembri 2004. aasta hagi Euroopa Ühenduste Komisjoni vastu
   (Kohtuasi T-464/04)
   (2005/C 6/91)
   Kohtumenetluse keel: inglise
   Impala, asukoht Brüssel (Belgia), esitas 3. detsembri 2004. aasta Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindajad on Solicitor S. Crosby ja Solicitor J. Golding.
   Hageja palub esimese astme kohtul:
   
               —
            
            
               tühistada tervikuna komisjoni 19. juuli 2004. aasta otsus asjas nr COMP/M.3333-SonyMBG;
            
         
               —
            
            
               teise võimalusena tühistada vaidlustatud otsus osas, milles see puudutab ühte või kõiki järgmisi asjaolusid:
               
                           —
                        
                        
                           kollektiivne turgu valitseva mõju online-muusika litsentside turul;
                        
                     
                           —
                        
                        
                           individuaalne turgu valitseva mõju online-muusika levitamise turgudel;
                        
                     
                           —
                        
                        
                           poolte vastavate muusika-äride kooskõlastamine;
                        
                     
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Hageja on rahvusvaheline ühing, mille eesmärgiks on edendada oma liikmete, s.t iseseisvate muusikaettevõtjate, üldisi huve. Ta taotleb komisjoni otsuse tühistamist, millega kiideti heaks ülemaailmsete salvestatud muusika ettevõtjate Bertelsmann AG ja Sony Corporation America ühinemine.
   Oma hagi toetuseks väidab hageja, et lubades seda ühinemist, rikkus komisjon EÜ artiklit 254, EÜ artikli 81 lõiget 1, määrust (EMÜ) nr 4064/89 (1) ning nende kohaldamist puudutavaid õigusnorme ja tegi ilmseid hindamisvigu:
   
               —
            
            
               leides, et enne ühinemist ei eksisteerinud salvestatud muusika turul kollektiivset turgu valitsevat seisundit;
            
         
               —
            
            
               leides, et ühinemine ei tugevda olemasolevat kollektiivset turgu valitsevat seisundit sellel turul;
            
         
               —
            
            
               leides, et ühinemine ei tooks kaasa kollektiivset turgu valitsevat seisundit salvestatud muusika turul, online-muusika litsentside turul või online-muusika levitamise turul;
            
         
               —
            
            
               leides, et ühinemine ei viiks poolte vastavate muusika-äride kooskõlastamiseni.
            
         
      (1)  EÜT L 395, lk 1.